คือผมเพิ่งรูดหนังหุ้มปลายให้หัวเปิดได้แล้วมันมีการรัดหรือตีบอะครับ ยังปัสสาสะได้ปกติแต่เวลาแข็งตัวมันเจ็บมากครับ มันเป็นปกติรึป่าวครับ ถ้าไม่ปกติมีวิธีการรักษาไหมครับ
สวัสดีค่ะ อาการเจ็บปวดจากการที่ไม่สามารถเปิดรูดหนังหุ้มปลายอวัยวะเพศได้สุดนั้น อาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวัน แต่หากหนังหุ้มปลายที่ตีบมาบีบรัดปลายอวัยวะเพศมากก่อให้เกิดความเจ็บปวดขึ้นมาแล้ว หรือทำให้มีแผลหลังมีเพศสัมพันธ์ด้วย อาจเป็นข้อบ่งชี้ในการทำการขลิบหนังหุ้มปลายดังนั้นถ้าตอนนี้มีอาการเจ็บเวลาแข็งตัวด้วย ควรไปพบแพทย์เพื่อตรวจประเมินเพิ่มเติมว่าควรได้รับการขลิบรักษาหรือไม่ ในระหว่างนี้ให้งดการทำกิจกรรมทางเพศไปก่อน ทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ควรทำความสะอาดด้วยน้ำอุ่นทุกวันในระหว่างอาบน้ำ รวมทั้งดึงหนังหุ้มปลายองคชาตให้เปิดออกอย่างช้า ๆและเบาๆได้